ഇത് യഥാർത്ഥ ജീവിതസംഭവങ്ങൾ ആധാരമാക്കി തിരക്കഥയെഴുതാത്ത ഒരു പരമ്പരയാണ്
ഇതിൽ പ്രത്യക്ഷപ്പെടുന്ന വ്യക്തികൾ നടത്തുന്ന പ്രസ്താവനകളുടെ ആധികാരികത
ആമസോണിന് ഉറപ്പിക്കാനാവില്ല. ആമസോൺ ഈ പരിപാടിയിലെ ഉള്ളടക്കം
പിന്തുണയ്ക്കുന്നില്ല. പ്രേക്ഷകർ വിവേകപൂർവം കാണുക.
ബെംഗലൂരു ഇന്ന്
ചില കഥകൾ മായാതെ കിടക്കും.
സമൂഹം മറക്കാത്ത അത്തരമൊരു
കഥയാണിതെന്ന് ഞാൻ കരുതുന്നു.
പ്രോപ്പർട്ടി നം: 81(81/82) റിച്ച്മണ്ട് റോഡ്
കാരണം ഒരു വശത്ത് ഒരു സ്ത്രീയിൽ നിന്നുള്ള അഭിനിവേശം...
മറുവശത്ത് ഓരോ ഘട്ടത്തിലും വളരെ കണക്കുകൂട്ടിയുള്ള നീക്കവും.
ഒരു ബന്ധത്തിൽ ഏർപ്പെടുന്ന ഓരോ സ്ത്രീയും ജാഗ്രത പാലിക്കണമെന്ന്
ഇത് ചൂണ്ടിക്കാട്ടുന്നു,
കാരണം ആളുകൾക്ക് തെറ്റുപറ്റുന്നത്
എപ്പോഴെന്ന് ആർക്കുമറിയില്ല.
അവൾ തീർച്ചയായും അത്യാകർഷകത്വമുള്ള ഒരു വ്യക്തിയായിരുന്നു.
അവളോട് സംസാരിക്കുമ്പോൾ നമുക്ക് തോന്നും
ചുറ്റുമുള്ള മറ്റാരോടും അവൾക്ക് താല്പര്യമില്ലെന്ന്.
അവൾക്ക് നിങ്ങൾ പറയുന്നതിനോട് മാത്രമേ താല്പര്യമുള്ളൂ എന്ന്.
നമുക്ക് ഷക്കീരയെ അവഗണിക്കാനാവില്ല, അവളെ അവഗണിക്കാനേ ആവില്ല.
അവൾ അതിമനോഹരിയായിരുന്നു.
പഴയ കാറുകളോട് അവൾക്ക് ഭ്രമമായിരുന്നു.
അവൾക്ക് ലഗോണ്ട എന്നൊരു കാറുണ്ടായിരുന്നു.
അവൾക്ക് വിനോദയാത്രകൾ ഇഷ്ടമായിരുന്നു. അവൾക്ക് യാത്രകൾ പോകാനിഷ്ടമായിരുന്നു,
മറ്റുള്ളവരുമായി ഒത്തുചേരാനും.
ഇടപഴകുകയും, ഇഷ്ടം തോന്നുകയും ചെയ്യുന്നൊരു വ്യക്തി.
ഇത്ര ഇഷ്ടം തോന്നുന്നൊരു വ്യക്തിക്ക്
ഇത്ര ദുരന്തപൂർണ്ണമായ ഒരനുഭവം ഉണ്ടാകുമെന്ന് എനിക്ക് ആലോചിക്കാൻ പോലും ആകുന്നില്ല.
ഈ വാർത്ത പുറത്തു വന്നപ്പോൾ,
അത് വല്ലാത്തൊരു കോളിളക്കമായിരുന്നു.
കാണ്മാനില്ലെന്ന് സംശയിക്കുന്നു, ഷക്കീര--
പ്രമുഖയും, ധനാഢ്യയും, സുന്ദരിയുമായ ഷക്കീര നമാസിയെ കാണ്മാനില്ല--
മൈസൂർ മുൻ ദിവാൻ്റെ ചെറുമകളാണ്--
കർണ്ണാടകയിലെ പ്രഭുകുടുംബങ്ങളിൽ ഒന്നിലെ--
അവർ ജനിച്ച കുടുംബത്തിൻ്റെ പേരിലും ഇതൊരു അസാധാരണ കഥയായിരുന്നു--
അവർക്ക് ജീവിതത്തിൽ എല്ലാം ഉണ്ടായിരുന്നു.
ആളുകൾ ഞെട്ടിത്തരിച്ചു. ആ കുറ്റകൃത്യത്തിൻ്റെ ഭീകരത മൂലം
അതൊരു വലിയ വാർത്തയായിരുന്നു.
നടന്നതെല്ലാം ഇങ്ങനെ നടക്കുമായിരുന്നു എന്ന്
നമ്മളിൽ ഒരാൾ പോലും കരുതിയിരിക്കില്ല.
ഡാന്‍സിംഗ് ഓണ്‍ ദ ഗ്രേവ്
എൻ്റെ പേര് കോദണ്ഡരാമയ്യ.
മുൻ പോലീസ് ഇൻസ്പെക്ടർ ജനറൽ, ബെംഗലൂരു
ഞാനന്ന് പോലീസ് അഡ്മിനിസ്ട്രേഷൻ അഡീഷണൽ ഡയറക്ടർ ജനറലായി ജോലിനോക്കുകയായിരുന്നു
1993ൽ ഡി. ജിയുടെ ഓഫീസിൽ.
ഡെപ്യൂട്ടി കമ്മീഷണർ ഓഫ് പോലീസ് വെസ്റ്റ് ഡിവിഷൻ ബെംഗലൂരു സിറ്റി
ഇവിടെയെത്തി കുറച്ചു ദിവസങ്ങൾക്കു ശേഷം,
ഞാൻ ജോലിയിൽ വ്യാപൃതനായിരിക്കെ
പെട്ടെന്ന് ഞാനൊരു...
സ്ത്രീയുടെ ശബ്ദം കേട്ടു.
അവർ പോലീസ് വകുപ്പിനും ഓഫീസർമാർക്കുമെതിരെ ഒച്ചവയ്ക്കുകയും അപഹസിക്കുകയുമായിരുന്നു.
മാർച്ച്, 1994
ഞാനൊരു ഓർഡർലിയോട് "ആരാ അവിടെ ഒച്ച വയ്ക്കുന്നത്? അവരെ വിളിക്കൂ. " എന്ന് പറഞ്ഞു
ഞാനിവിടെ പലതവണയായി വരുന്നുണ്ടായിരുന്നു--
അപ്പോഴവർ നേരെ അകത്തേക്ക് വന്ന് എന്നെ അപമാനിക്കാൻ തുടങ്ങി.
"നിങ്ങളെല്ലാം തെമ്മാടികളാണ്. "
"നിങ്ങളെല്ലാം അഴിമതിക്കാരാണ്. "
"ഞാൻ ഒച്ച വയ്ക്കുന്നത് എനിക്ക് പോലീസ് വകുപ്പിൽ വിശ്വാസമില്ലാഞ്ഞിട്ടാണ്. "
"എൻ്റെ അമ്മ ഷക്കീര ഖലീലിയെ കാണ്മാനില്ല. "
1990 മെയ് 8
"നിങ്ങളുടെ മുൻഗാമിക്ക് ഈ കേസിന് തുമ്പുണ്ടാക്കാൻ താത്പര്യമില്ലായിരുന്നു. "
"നിങ്ങളും അവരെക്കാൾ ഭേദമാണെന്ന് എനിക്ക് തോന്നുന്നില്ല, " അവരെന്നോട് പറഞ്ഞു.
ആരും ഒന്നും ചെയ്യുന്നില്ല.
പിന്നീടവർ കരയാൻ തുടങ്ങി.
അവർ ഒരുപാടു നേരം കരഞ്ഞു-- കുറേനേരം നിർത്താതെ തേങ്ങി.
പിന്നീടവർ സംയമനം വീണ്ടെടുത്തു, സംസാരിക്കാൻ ആരംഭിച്ചു.
അവരുടെ പേര് സബ എന്നായിരുന്നു.
സബ മുംബെെയിൽ ഒരു മോഡലാണ്,
തൻ്റെ അമ്മ എവിടെയാണെന്ന് കണ്ടെത്താനാണ് അവരിവിടെ വന്നത്.
എന്നാൽ അവർക്ക് അതെക്കുറിച്ച് ഒരു തുമ്പും ലഭിച്ചില്ല.
അതിനാൽ ഞാൻ സബയോട് സംസാരിച്ചു.
ഈ വാർത്തയിൽ ഞാൻ വളരെ അഭിമാനിക്കുന്നു
കാരണം ഒരു കുടുംബത്തിൽ നിന്ന് ഞങ്ങൾക്ക് സ്ത്രീയുടെ രണ്ട് വ്യത്യസ്തഭാവങ്ങൾ ലഭിച്ചു.
സത്യാ ശരൺ എഴുത്തുകാരി, എഡിറ്റർ
ഒരു ഭാഗം ആധുനികവും, മറുഭാഗം പരമ്പരാഗതവുമായത്.
എന്നാൽ സബയുടെ അമ്മയുടെ കഥപോലെയുള്ളവ ചില ആശയക്കുഴപ്പങ്ങൾ ഉണ്ടാക്കുന്നു.
അവൾ അവളുടെ അമ്മയെപ്പറ്റി പറയുമായിരുന്നു. അവൾക്ക് ആശങ്കയുണ്ടായിരുന്നു.
അവൾ ഒരു ഷോയിൽ നിന്ന് പിന്മാറും.
അവൾക്ക് എന്തോ തുമ്പ് ലഭിച്ചു, അല്ലെങ്കിലവൾ എവിടെയോ പോവുകയായിരുന്നു.
സബയോട് സംസാരിക്കുമ്പോൾ കണ്ണുകളിൽ ആ വേദന കാണാമായിരുന്നു.
അവൾ ദുര്‍ബലയായിരുന്നു, അവൾ മുറിപ്പെട്ടിരുന്നു.
ഞാൻ ക്ഷമ ചോദിച്ചു. ഞാൻ പറഞ്ഞു, ഇത് നിങ്ങൾക്ക് എളുപ്പമല്ല എന്നറിയാം.
എന്നാൽ അവർക്ക് സംസാരിക്കണമായിരുന്നു.
താഴെപ്പറയുന്നത് സബ ഖലീലി കോടതിയിൽ നൽകിയ മൊഴിപ്രകാരമുള്ളതാണ്.
എൻ്റെ പേര് സബ ഖലീലി.
എൻ്റെ അമ്മയുടെ പേര് ഷക്കീര, വിവാഹത്തിനു മുമ്പ് പേര് നമാസി എന്നായിരുന്നു.
ഞാനവരുടെ രണ്ടാമത്തെ മകളാണ്.
ഞാൻ ജൂലൈയിൽ മുന്നറിയിപ്പില്ലാതെ അമ്മയെ കാണാൻ ബാംഗ്ലൂരിൽ പോയി.
എന്നാൽ അമ്മയെ വീട്ടിൽ കാണാനില്ലായിരുന്നു.
ഞാൻ അമ്മയെ അവസാനമായി കാണുമ്പോൾ എന്നോട് വലിയ സ്നേഹവും കരുതലുമായിരുന്നു.
ഞങ്ങളിരുവരും പരസ്പര ബന്ധം പുനരുജ്ജീവിപ്പിക്കാൻ ആഗ്രഹിച്ചു.
എനിക്ക് വൈകാരികമായ സമ്മർദ്ദമുണ്ടായിരുന്നു--
അന്നുമുതൽ എൻ്റെ ജീവിതവും ആരോഗ്യവും പഴയപോലെയായിരുന്നില്ല.
എൻ്റെ അമ്മ സർ മിർസ ഇസ്മയീലിൻ്റെ കുടുംബത്തിൽ നിന്നാണ് വരുന്നത്.
ഞാൻ അബ്ബാസ് ഷിരാസി. ഞാനിപ്പോൾ ബാംഗ്ലൂരിലാണ് താമസിക്കുന്നത്.
ഷക്കീര എനിക്ക് അമ്മായിയെപ്പോലെയായിരുന്നു.
ഷക്കീരയുടെ മരുമകൻ
സ്നേഹമുള്ള പ്രിയപ്പെട്ട അമ്മായി.
ഞാൻ റബാബ് അൽ ഖെമീനി.
എൻ്റെ അപ്പൂപ്പനും ഷക്കീരയുടെ മുത്തച്ഛനും സഹോദരന്മാരായിരുന്നു.
അപ്പോൾ ഞങ്ങൾ സെക്കൻഡ് കസിൻസ് ആയിരുന്നു.
മമ്മ, നിങ്ങളുടെ പേര്...
നിങ്ങളുടെ പേരും നിങ്ങൾ എങ്ങനെ--
-ഉറക്കെ സംസാരിക്കൂ. -എനിക്ക് കേഴ്വിക്കുറവുണ്ട്.
ഞാൻ സയ്യിദ മിർസ.
ഷക്കീരയുടെ ഫസ്റ്റ് കസിൻ
എൻ്റെ ഭർത്താവും ഷക്കീരയുടെ അമ്മയും കസിൻസായിരുന്നു, ഫസ്റ്റ് കസിൻസ്.
ഷക്കീര സിംഗപ്പൂരിലാണ് പഠിച്ചത്, അവളുടെ സ്കൂൾ കാലം മിക്കവാറും അവിടെയായിരുന്നു.
റെൻഡവൂ വിത്ത് ഈവ്
അവൾ എല്ലാവർക്കും ഇഷ്ടമാകുന്ന ഒരു വ്യക്തിയായിരുന്നു.
നമുക്ക് അവഗണിക്കാനാകാത്ത ഒരു സാന്നിദ്ധ്യമായിരുന്നു അവളുടേത്.
പ്രധാനമന്ത്രി ഹെഡ് പ്രീഫക്ട് ഷക്കീരയെ കാണുന്നു
ഞങ്ങൾക്ക് അവരെ അയൽവാസികളെപ്പോലെ അറിയാമായിരുന്നു.
പത്രപ്രവർത്തക, സ്ഥലവാസി
അവർ മൈസൂരിലെ ദിവാൻ്റെ ചെറുമകളായിരുന്നു.
അതൊരു വലിയ സ്ഥാനമാണ്.
സർ മിർസ ഇസ്മയീൽ മൈസൂർ ദിവാൻ
അദ്ദേഹമൊരു ബഹുമാന്യ വ്യക്തിത്വമായിരുന്നു
ഒപ്പം നിരവധി സുന്ദരങ്ങളായ സാംസ്കാരിക കേന്ദ്രങ്ങൾ
നിർമ്മിക്കുന്നതിൽ പ്രധാന പങ്കു വഹിച്ചയാളും.
അവരുടെ പിതാമഹന്മാരുടെ പേരുകളിൽ റോഡുകൾ പോലുമുണ്ട്.
സർ മിർസ ഇസ്മയിൽ നഗർ
അവർ ബാംഗ്ലൂരിലെ, ഒരുപക്ഷേ രാജ്യത്തെ തന്നെ, ഏറ്റവും പ്രശസ്തകുടുംബത്തിൽ നിന്നുള്ളവരാണ്.
ഒരു സൗന്ദര്യ റാണിയും.
ഹബീബ് ആഗ ഷക്കീരയുടെ കസിൻ
ഒരു ധനിക ലക്ഷാധിപതിയുടെ മകളും.
ആ കുടുംബമാണ്,
അവർക്ക് ധനം, വസ്തുവകകൾ എന്നിവ...
പരമ്പരാഗതമായി ലഭിച്ചു.
ഇത് ഷക്കീരയ്ക്ക് പരമ്പരാഗതമായി ലഭിച്ചു.
വിവാഹം നടക്കുമ്പോൾ അവർക്ക് 19 വയസ്സായിരുന്നു എന്നു തോന്നുന്നു.
അംബാസഡർ ഖലീലി ഒരു സഞ്ചരിക്കുന്ന വിജ്ഞാനകോശമാണ്.
ഷക്കീരയുടെ ഭർത്താവ്
അദ്ദേഹം ഒരുപാട് ബന്ധങ്ങളുള്ള ഒരു പണ്ഡിതനായിരുനനു.
സർക്കാരിൽ വളരെ പിടിപാടുള്ളയാൾ.
അദ്ദേഹം ഒരു ജനപ്രിയ വ്യക്തിത്വം തന്നെയായിരുന്നു.
നന്നായി സംസാരിക്കും. ധാരാളം അഭിമുഖങ്ങൾ നൽകി. അദ്ദേഹമൊരു TV വ്യക്തിത്വമായിരുന്നു.
അക്ബർ ഖലീലി ആരാണെന്ന് ജനങ്ങൾക്കറിയാമായിരുന്നു.
അതൊരു അതിശയകരമായ വിവാഹമായിരുന്നു.
വിവാഹത്തെപ്പറ്റി പറയൂ.
ഒത്തിരി സന്തോഷമുള്ള ഒരവസരം.
രണ്ടുപേരും തമ്മിൽ സംസാരിക്കുന്നത് കണ്ടപ്പോൾ നല്ല ചേർച്ച തോന്നി.
ഞാൻ ഷക്കീരയ്ക്കൊപ്പമായിരുന്നു അക്ബർ ഭായി മറ്റൊരു മുറിയിലും.
അവരെ ഒരുമിച്ചു കാണാൻ വളരെ നന്നായിരുന്നു.
വിവാഹസമയത്തും അതുകഴിഞ്ഞും.
ഒരു വധുവെന്ന നിലയിൽ അവള്‍ വളരെ സന്തുഷ്ടയായിരുന്നു.
അത് വളരെ മനോഹരമായിരുന്നു.
നവദമ്പതികളായി അവർ രണ്ടുപേരുടെയും ചിത്രം,
ഇപ്പോഴും എൻ്റെ ഓർമ്മയിലുണ്ട്.
കണ്ടതിൽ നിന്ന് അവരൊരു മനോഹരമായ കുടുംബമായിരുന്നു.
അവർക്ക് നാല് സുന്ദരികളായ മക്കൾ.
-എല്ലാവർക്കും എന്തോ ഒരു പ്രത്യേകത-- -ഷക്കീര. അതെ.
രണ്ടാമത്തെ മകൾ സബയ്ക്കാണ് ഷക്കീരയുടെ ഏറ്റവും കൂടുതൽ ഛായ.
അവർ മാതൃകാ ദമ്പതിമാരായിരുന്നു എന്ന് ഞാൻ കരുതി.
നടന്നത്, നടക്കുമായിരുന്നു എന്ന് ഞാൻ ഒരിക്കലും കരുതിയില്ല.
അക്ബർ വിദേശകാര്യ വകുപ്പിലായിരിക്കെ,
അവർക്ക് നിരവധി വ്യത്യസ്ത രാജ്യങ്ങളിൽ പോസ്റ്റിങ്ങ് ലഭിച്ചു.
ഞാൻ ലിവ്ലീൻ ഭഗത്.
ഷക്കീരയുടെ പരിചയക്കാരി.
ഞാനൊരു വീട്ടമ്മയാണ്, എന്നാൽ ഞാൻ അതിലുമൊക്കെ ഉപരിയാണ്.
ഒരു നയതന്ത്രജ്ഞൻ്റെ ഭാര്യയായിരിക്കുന്നത് പ്രയാസമാണ്.
ഒരിക്കൽക്കൂടി ഒരു നയതന്ത്രജ്ഞൻ്റെ ഭാര്യയാകാൻ ആഗ്രഹമുണ്ടോ എന്ന് ചോദിച്ചാൽ,
ഒരിക്കലുമില്ല!
പുരുഷന്മാർക്ക് കഠിന പരിശീലനം ലഭിക്കുന്നു.
പക്ഷേ ഞങ്ങൾ തികച്ചും പുതുമുഖങ്ങളാണ്.
അറിയാമോ, അദ്ദേഹം വരുന്നു, ഒരു പ്രത്യേക രീതിയിൽ വസ്ത്രം ധരിക്കുന്നു.
അദ്ദേഹത്തിന് വിദേശകാര്യ മന്ത്രാലയത്തിൽ നിന്ന്
എന്തു ചെയ്യണമെന്നുള്ള നിർദ്ദേശം ലഭിക്കുന്നു.
അവരൊരു ഓഫീസിലേക്ക് പോകുന്നു.
പക്ഷേ ഒരു സ്ത്രീയ്ക്ക് ഒരു വീടുമുഴുവൻ ഒരുക്കണം.
സുന്ദരമായി വസ്ത്രം ധരിച്ച് നിൽക്കണം, നന്നായി പെരുമാറണം.
20 അല്ലെങ്കിൽ 30 അതിഥികളുടെയോ മറ്റോ പട്ടിക ലഭിക്കുന്നു,
അപ്പോൾ സമ്പൂർണ്ണമായ ഒരു ഭാരതീയ ഭക്ഷണം ഒരുക്കണം.
ഇത് വളരെ സമ്മർദ്ദമുണ്ടാക്കുന്നു.
പിന്നെ തീർച്ചയായും, ഞങ്ങള്‍ക്ക് ആചാരമര്യാദകൾ പാലിക്കണം.
ഞാൻ അവരെ വളരെ വ്യത്യസ്തരായിട്ടാണ് കണ്ടത്.
കാരണം മിസ്റ്റർ ഖലീലി അദ്ദേഹത്തിൻ്റെ ഷെർവാണിയില്‍ പ്രശസ്തനായിരുന്നു, പിന്നെ...
"കറുത്ത തൊപ്പി"?
പിന്നെ ഇവിടെ ഈ വ്യക്തി
എന്തോ ആയി സ്വയം പ്രതിഷ്ഠിക്കാൻ ശ്രമിക്കുന്നവൾ.
ഞാൻ അവരെ ഒരുമിച്ച് അധികം കണ്ടിട്ടില്ല.
എനിക്കു തോന്നുന്നു, അക്ബർ ഭായിക്ക് അധികവും ഇറാനിലായിരുന്നു പോസ്റ്റിങ് എന്ന്.
ഇറാനിലായിരുന്നു, അല്ലേ?
-അതെ. -അദ്ദേഹം അവിടെ അംബാസഡർ ആയിരുന്നു.
അപ്പോൾ അധികസമയവും അദ്ദേഹം അകലെയായിരുന്നു.
എന്നാൽ അവർക്ക് ധാരാളം കൂട്ടുകാരും ചിരിയും ഒക്കെ ചുറ്റുമുണ്ടായിരുന്നു.
അതുകൊണ്ട് അവർ ഏകാന്തത അനുഭവിച്ചിരുന്നോ
എന്ന് ഞങ്ങൾക്കറിയില്ല--
നിരാശയായിരുന്നോ എന്നും.
എനിക്ക് തോന്നുന്നു തകർച്ച ആരംഭിച്ചത് മിസ്റ്റർ ശ്രദ്ധാനന്ദയെ
കണ്ടതിനു ശേഷമാണെന്ന്.
മുരളി മനോഹർ മിശ്ര അഥവാ സ്വാമി ശ്രദ്ധാനന്ദ
അയാൾ ഞങ്ങളുടെ ജീവിതത്തിൽ വന്നത് 1983ലാണ്.
താഴെപ്പറയുന്നത് സബ ഖലീലി കോടതിയിൽ നൽകിയ മൊഴിയെ അടിസ്ഥാനമാക്കിയാണ്.
ഞാനും മാതാപിതാക്കളും ദൽഹിയിൽ രാം പൂരിലെ ബീഗത്തിൻ്റെ വീട് സന്ദർശിക്കാൻ പോയി.
1983 ദൽഹിയിൽ രാം പൂരിലെ ബീഗത്തിൻ്റെ വീട്
ഞാൻ അയാളെ ആദ്യമായി അവിടെ വെച്ചാണ് കണ്ടത്.
അയാളെ കണ്ടപ്പോൾ ദൈവീക ശക്തിയുള്ള ഒരാളായി തോന്നി.
അതൊരു ആൾ ദൈവത്തിൻ്റെ രൂപമായിരുന്നു.
എപ്പോഴും നന്നായി പെരുമാറി.
പക്ഷേ, അമിതമായ നല്ല പെരുമാറ്റം പോലെ.
ഷക്കീരയുടെ രണ്ടാമത്തെ മകൾ
അതായത് അയാൾ... സാക്കറിൻ പോലെ, പ്രമേഹം പിടിക്കും പോലെ വല്ലാത്ത മധുരം.
വളരെ സൗമ്യനായി സംസാരിച്ചു.
അയാൾക്ക് ഇന്ത്യയിലുടനീളം ധാരാളം ശിഷ്യരുണ്ടെന്ന് പറഞ്ഞു
അവർ അയാളെ വളരെ ഇഷ്ടപ്പെട്ടിരുന്നെന്നും.
ഒരു വ്യക്തിയെന്ന നിലയിൽ അയാളെ എനിക്ക് ഇഷ്ടമായില്ല.
എനിക്കയാൾ സത്യസന്ധനോ വിശ്വാസയോഗ്യനോ ആയി തോന്നിയില്ല.
എനിക്കറിയില്ല, ചിലപ്പോൾ അതെൻ്റെ തോന്നലായിരുന്നിരിക്കാം.
അയാളോട് എൻ്റെ അമ്മായിയെ സഹായിക്കാൻ വരാനാവശ്യപ്പെട്ടു,
അവരുടെ വസ്തു പ്രശ്നങ്ങളും മറ്റു പ്രശ്നങ്ങളും കൈകാര്യം ചെയ്യാൻ.
അയാളെ ഇങ്ങോട്ട് വിളിച്ചതാണ് ഞങ്ങൾ ചെയ്ത തെറ്റെന്ന്
ഞാൻ കരുതുന്നു.
എൻ്റെ അച്ഛൻ ഇറാനിൽ ഇന്ത്യൻ അംബാസഡറായി ജോലി ചെയ്യുകയായിരുന്നു.
എൻ്റെ അമ്മയും ഞാനും സഹോദരിമാരും ബാംഗ്ലൂരിലെത്തി.
ഞങ്ങൾ അച്ഛൻ്റെ ശങ്കി റോഡിലുള്ള വീട്ടിൽ താമസിച്ചു.
കുറച്ചു ദിവസത്തിനു ശേഷം സ്വാമി ശ്രദ്ധാനന്ദ ബാംഗ്ലൂർ സന്ദർശിച്ചു.
1983 സ്വാമി ശ്രദ്ധാനന്ദ ബാംഗ്ലൂരിൽ എത്തി
അയാൾ ഞങ്ങളുടെ വീട് സന്ദർശിച്ചു,
പല ദിവസങ്ങളിലും അയാൾ അവിടെത്തന്നെ താമസിച്ചു.
അയാൾ വളരെ സ്നേഹത്തോടെയാണ് പെരുമാറിയത്.
വീട്ടിലെ കാര്യങ്ങളിൽ സഹായിക്കാൻ എപ്പോഴും തയ്യാറായിരുന്നു.
പിന്നീടയാൾ ബാംഗ്ലൂരിലെ എസ്റ്റേറ്റ് നോക്കി നടത്താനും,
അമ്മയെ സഹായിക്കാനും തുടങ്ങി.
ബാംഗ്ലൂർ സന്ദർശിക്കുമ്പോൾ അയാൾ ഞങ്ങളുടെ വീട്ടിലാണ് താമസിച്ചത്.
അയാൾ ഞങ്ങളുടെ വീട്ടിൽ താമസിക്കണമെന്ന് അമ്മയ്ക്ക് നിർബന്ധമായിരുന്നു.
അയാൾ ഒരു കുടുംബാംഗത്തെപ്പോലെയായിരുന്നു.
അതായത്, കാറ്റുള്ളപ്പോൾ തൂറ്റണം, അല്ലേ?
സാഹചര്യങ്ങൾ സ്വാമി മുരളി മനോഹർ മിശ്രയ്ക്ക് അനുകൂലമായിരുന്നു.
ഭർത്താവ് അടുത്തില്ലാതിരുന്നത് അയാൾ മുതലെടുത്തു
അതിനയാൾക്ക് ഗുണവുമുണ്ടായി.
അയാൾ ഞങ്ങളുടെ അമ്മയുടെ സൗന്ദര്യത്തെ പ്രകീർത്തിച്ച് സംസാരിക്കുകയും
ദൂരെയായിരിക്കുന്ന അച്ഛനെ അതിൻ്റെ പേരിൽ കുറ്റപ്പെടുത്തുകയും ചെയ്തു.
ഒരു നയതന്ത്രജ്ഞനായ അംബാസഡർ ഖലീലി,
ആ സമയത്ത് ഇറാനിലായിരുന്നതിനാൽ,
ബാംഗ്ലൂരിലെ സാഹചര്യങ്ങളിൽ അദ്ദേഹത്തിന് ഒരു നിയന്ത്രണവുമുണ്ടായില്ല.
അവരുടെ ബന്ധം വഷളാവുകയും തമ്മിൽ തെറ്റുകയും ചെയ്തു.
അവർ വഴക്കിട്ടു.
അയാൾ വരുന്നതുവരെ ഞങ്ങളുടേത് ഒരു സന്തുഷ്ട കുടുംബമായിരുന്നു.
അച്ഛന് വിദേശത്ത് ജോലി, അമ്മ ഇവിടെ ഒറ്റയ്ക്ക്,
അയാളതിൽ കളിച്ചു, അമ്മയുടെ ഏകാന്തതയിൽ.
അയാൾ കാരണം സന്തോഷമായിക്കഴിഞ്ഞ ദമ്പതിമാർ തമ്മിൽ പിരിഞ്ഞു.
വിജയിയും, ആദരണീയനും, പ്രഭാവശാലിയുമായ ഒരാളിൻ്റെ ഭാര്യയായിരുന്നത്...
ഷക്കീര അക്ബറിൽ നിന്ന് പിരിഞ്ഞു.
...ചിലപ്പോൾ അവർക്ക് സ്വന്തമായ വ്യക്തിത്വം ഇല്ല എന്ന് തോന്നിപ്പിച്ചിരിക്കാം--
ചിലപ്പോഴവർ സ്വന്തം നിലയിൽ എന്തെങ്കിലും ചെയ്യാമെന്ന് ഓർത്തിരിക്കാം.
അതുകൊണ്ട് അമ്മ വിവാഹബന്ധത്തിൽ നിന്ന് പിന്മാറി.
അവർ ഒരിക്കലും തിരിച്ചുപോയില്ല.
തീർച്ചയായും, ഞാൻ കുറച്ചുനാൾ അമ്മയോടൊപ്പം ചെലവഴിച്ചിരുന്നെങ്കിൽ,
ചിലപ്പോൾ, എനിക്കറിയില്ല അവർക്ക് സന്തോഷമായിരുന്നോ അല്ലയോ എന്ന്.
എനിക്കത്-- അമ്മ ഓക്കെയായി തോന്നി.
അമ്മ വിവാഹബന്ധം ഉപേക്ഷിക്കുന്ന സമയത്ത് അച്ഛൻ ഇറ്റലിയിലെ ഇന്ത്യൻ അംബാസസറായിരുന്നു.
ഞങ്ങൾ ഇറ്റലിയിൽ അദ്ദേഹത്തിനടുത്തേക്ക് പോയി.
ഇത് നടന്നത് 1985ലാണ്.
മക്കൾ തകർന്നുപോയി. കുടുംബമാകെ തകർന്നുപോയി.
നടന്നതെല്ലാം കാരണം.
ഇങ്ങനെയൊക്കെ നടക്കുമെന്ന് ഒരാൾ പോലും കരുതിയില്ല.
അവളുടെ മാതാപിതാക്കൾ എന്തുകരുതി എന്നെനിക്കറിയില്ല,
പക്ഷേ മറ്റുള്ളവർ... അവരെല്ലാം ഞെട്ടുകയും അത്ഭുതപ്പെടുകയും ചെയ്തു.
പക്ഷേ അവർക്ക് എന്തു ചെയ്യാനാകും?
അത് ഒരു സ്ത്രീയുടെ എടുത്തുചാട്ടമായിരുന്നു.
അതിവേഗം നിങ്ങളൊരു അശക്തയും വ്യക്തിത്വമില്ലാത്ത ആളായും മാറുന്നു.
അതൊരു പേരുദോഷമായിരുന്നു, കുടുംബങ്ങൾ വിഷമിക്കും.
നിങ്ങളൊരു വിവാഹമോചിതയാണെങ്കിൽ,
നിങ്ങളെ വിമര്‍ശിക്കാമെന്ന്
മിക്കപുരുഷന്മാരും കരുതും, പ്രത്യേകിച്ച് സാമൂഹികവൃത്തങ്ങളിൽ.
ഒരു കുഞ്ഞിനു ശേഷം ഉടൻ മറ്റൊരു കുഞ്ഞെന്നത് തമാശയല്ല.
നിങ്ങൾക്ക് ശ്വസിക്കാൻ സമയമില്ല.
അവരുടെ ഭർത്താവ് ജോലി സംബന്ധമായി എപ്പോഴും യാത്രയിലായിരുന്നു.
തനിയെ പെണ്മക്കളെ വളർത്തിക്കൊണ്ടുവരാൻ അവർക്ക് വളരെ ബുദ്ധിമുട്ടായിരുന്നിരിക്കണം.
ഡോക്ടർ പ്രേരണ കോലി ക്ലിനിക്കൽ സൈക്കോളജിസ്റ്റ്
വ്യക്തിപരമായി എനിക്ക് തോന്നുന്നത് അവർ എപ്പോഴോ നിഷേധിയായെന്നാണ്.
അവരപ്പോൾ സ്വന്തം ജീവിതത്തിൻ്റെ നിയന്ത്രണം ഏറ്റെടുക്കാൻ ശ്രമിക്കുകയായിരുന്നു.
എനിക്ക് എത്ര ആലോചിച്ചിട്ടും മനസ്സിലായില്ല.
അവൾക്കെങ്ങനെ ഇത് ചെയ്യാന്‍ കഴിഞ്ഞു?
അവൾ എന്താണ് അയാളിൽ കണ്ടത്?
എൻ്റെ അമ്മ വിവാഹമോചിതയായി ആറ് മാസത്തിനുള്ളില്‍
സ്വാമി ശ്രദ്ധാനന്ദയെ വിവാഹം കഴിച്ചു.
ഷക്കീരയും സ്വാമി ശ്രദ്ധാനന്ദയും വിവാഹിതരാായി
സത്യത്തിൽ അത് വളരെ ഭയാനകമായിരുന്നു!
ഇയാൾക്കുവേണ്ടിയായിരുന്നു അവൾ
അക്ബറിനെ ഉപേക്ഷിച്ചു പോയത്.
അവളെപ്പോലൊരു സ്ത്രീയ്ക്ക് ഒട്ടും ചേരാത്തൊരുവനായിരുന്നു അയാൾ.
കാണാൻ യാതൊരു ചേർച്ചയുമില്ല,
വൈകാരികമായും, ചിന്താപരമായും ചേർച്ചയില്ല.
അവരൊരു സത്യസന്ധയും നേരുള്ള വ്യക്തിയും ആയിരുന്നു. ഇയാൾ അതിനു നേരേ വിപരീതം.
വികാരവിചാരങ്ങളിലും സ്വഭാവത്തിലും.
അവർ അയാളെ വിവാഹം കഴിച്ചതിനു ശേഷം,
എന്താണ് സംഭവിച്ചതെന്ന് ബാംഗ്ലൂരിലെ ഷിയാ സമൂഹത്തിന് വിശ്വസിക്കാനായില്ല.
റിച്ച്മണ്ട് ടൗൺ മുഴുവനും ഞെട്ടലിലായിരുന്നു.
കുടുംബത്തിന് ഒരിക്കലും പൊരുത്തപ്പെടാൻ ആകാത്ത ഒരു കാര്യമായിരുന്നു അത്.
സ്നേഹത്തിൻ്റെ കണ്ണാടിയിലൂടെ നോക്കിയാൽ
നിങ്ങൾക്ക് പറയാം അവർ അവർക്ക് ഇഷ്ടമുള്ളൊരു കാര്യം ചെയ്തെന്ന്.
കുടുംബത്തിൻ്റെ ചിട്ടകൾ തെറ്റിച്ച്,
കുടുംബത്തിൻ്റെ തീരുമാനം തിരസ്കരിച്ച്,
മറ്റൊരു മതത്തിലെ ആളെ വിവാഹം കഴിച്ചു.
സ്വന്തം സമൂഹത്തിനു പുറത്തുനിന്ന് വിവാഹം കഴിക്കുന്ന ഒരു മുസ്ലിം സ്ത്രീയ്ക്ക്
വിലക്കുണ്ടായിരുന്നു. മതനിയമം അനുസരിച്ചു ജീവിക്കുകയാണെങ്കിൽ പ്രത്യേകിച്ചും.
ഏതെങ്കിലും മാതാപിതാക്കൾ ഇത് സമ്മതിക്കുമെന്നും എനിക്ക് തോന്നുന്നില്ല.
അവളെ കുടുംബത്തോട് സംസാരിക്കാനോ ഇടപഴകാനോ സമ്മതിച്ചിരുന്നില്ല.
അജ്ഞാതനായ കുടുംബ സുഹൃത്ത്
പറഞ്ഞാൽ നാണക്കേടാണ്.
എല്ലാവരും അവളെ ഉപേക്ഷിച്ചു. അവൾക്ക് പ്രവേശനം നിഷേധിച്ചു.
അവളുടെ സാന്നിദ്ധ്യം ആരും ആഗ്രഹിച്ചില്ല.
ഇവൾക്ക് എന്തിൻ്റെ കേടാണ്? ഇവളെന്തിനാ ഇത് ചെയ്യുന്നത്?
എൻ്റെ അമ്മയും സ്വാമി ശ്രദ്ധാനന്ദയും ദമ്പതിമാരായി ജീവിക്കാൻ തുടങ്ങി.
റിച്ച്മണ്ട് റോഡിലെ വീട്ടിൽ.
റിച്ച്മണ്ട് ടൗൺ, ബാംഗ്ലൂർ ഇന്ന്
ബാംഗ്ലൂർ നഗരത്തിൻ്റെ ഹൃദയമായാണ് റിച്ച്മണ്ട് ടൗൺ അറിയപ്പെടുന്നത്.
ഇവിടെ താമസിക്കുന്നതിൽ ഭൂരിഭാഗവും ഷിയ വിഭാഗക്കാരാണ്.
ആ കാണുന്ന കറുത്ത ഗേറ്റ്?
അവിടേക്ക് പ്രവേശിക്കാൻ വളരെ പ്രയാസമാണ്. അകത്തേക്ക് കടക്കാൻ ഒരു വഴിയുമില്ല.
അത് എത്രയോ കാലമായി ഒഴിഞ്ഞു കിടക്കുകയാണ്,
സത്യത്തിൽ പതിറ്റാണ്ടുകളായി.
അതിക്രമിച്ചു കടക്കുന്നവരെ പ്രോസിക്യൂട്ട് ചെയ്യും
ഇവിടെയുള്ള ഈ വീട്ടിൽ പ്രേതബാധയുണ്ടാവാം.
എന്തോ ക്രൂരകൃത്യം റോഡിൻ്റെ അറ്റത്ത് നടന്നു എന്നറിയാം.
കാരണം ഇത് ഷിയാ ഭൂരിപക്ഷ പ്രദേശമാണ്, ആ സമൂഹത്തിന് അവരുടെ ഒരാൾക്ക്
ഇത്തരമൊരു കാര്യം അവിടെവെച്ചു തന്നെ സംഭവിച്ചു എന്നത് വളരെ വേദനാജനകമാണ്.
അതിവിടെയല്ല.
റോഡ് അവിടെയാണ്. എനിക്കറിയാം.
-അത് അവിടെയാണ്. -നിങ്ങൾക്കത് ചെയ്യാനാവില്ല.
നിങ്ങളത് ചെയ്യരുത്. അല്ലെങ്കിൽ ഞാൻ പോലീസിനെ വിളിക്കും.
ഞാൻ റോഡാണ് ചിത്രീകരിക്കുന്നത്.
അല്ല.
ഇത് കേസിൽ കിടക്കുകയാണ്.
അതിൻ്റെ ചുറ്റും വലിയ മതിലുകൾ ഉണ്ട്, അതിനാൽ അകത്തേക്ക് കാണാനാവില്ല.
അവർ റിച്ച്മണ്ട് റോഡിൽ ആ ചെറിയ വീട്ടിലായിരുന്നു.
അവർ ഒരിക്കലും പൊതുവേദിയിൽ വന്നില്ല, അവരെ ജനങ്ങൾക്ക്...
കാണാനായില്ല, അവരവിടെ താമസിക്കുന്നുണ്ട് എന്ന് ഞങ്ങള്‍ക്കറിയാമായിരുന്നു.
അയാൾ അവരെ എന്തോ ചെയ്തു എന്ന് എല്ലാവരും കരുതി.
പോലീസ് എടുത്ത ഉൾവശത്തെ ഫോട്ടോകൾ
അയാളവരെ വശീകരിക്കുകയോ മയക്കിക്കിടത്തുകയോ അല്ലെങ്കിൽ--
അയാളവരെ എന്തു ചെയ്തെന്ന് എനിക്കറിയില്ല, ചിലപ്പോൾ ദുർമന്ത്രവാദമാകാം.
അവരെപ്പോലൊരു സ്ത്രീയെ വിശ്വസിപ്പിച്ച്
അയാളെപ്പോലൊരുത്തനെ വിവാഹം കഴിക്കാനും മറ്റും, അറിയാമല്ലോ--
സുപ്രീം കോർട്ട് ഓഫ് ഇന്ത്യ
എൻ്റെ പേര് സഞ്ജയ് ഹെഗ്ഡേ.
ഞാൻ സുപ്രീം കോടതിയിൽ വക്കീലാണ്.
പ്രോസിക്യൂഷനു വേണ്ടി ഞാനാണ് ഈ കേസ് കൈകാര്യം ചെയ്തത്.
സ്വന്തം ഭർത്താവിനെയും നാല് പെൺമക്കളെയും ഉപേക്ഷിച്ച് മറ്റൊരാളിനൊപ്പം പോകാൻ.
സദാചാര സംബന്ധിയായ വിധിപ്രസ്താവങ്ങൾ ധാരാളം ഉണ്ടായിട്ടുണ്ടാവാം.
കുടുംബത്തിലെ മറ്റുള്ളവർ ഇവരുടെ ചെയ്തികളെ...
മുതിർന്ന അഭിഭാഷകൻ, പ്രോസിക്യൂഷൻ
...പിന്തുണയ്ക്കുകയോ കൂടെനിൽക്കുകയോ ചെയ്തെന്ന് തോന്നുന്നില്ല.
കുടുംബം അമ്മയുമായുള്ള ബന്ധം വിച്ഛേദിച്ചിട്ടും,
സബ അമ്മയുമായി ബന്ധം പുലർത്തിയിരുന്നു.
1990 ഖലീലിയുടെ പെൺമക്കൾ ഇന്ത്യയിലേക്ക് തിരിച്ചെത്തുന്നു.
1990ൽ ഞാനും സഹോദരിമാരും ഇറ്റലിയിൽ നിന്ന് ഇന്ത്യയിലേക്ക് തിരിച്ചെത്തി.
ആ സമയത്ത് അമ്മ മിക്ക ദിവസവും എന്നോട് ഫോണിൽ സംസാരിക്കുമായിരുന്നു.
ഞങ്ങൾ പതിവായി ബന്ധപ്പെട്ടുകൊണ്ടിരുന്നു.
അമ്മ എന്നോട് ലണ്ടനിലെ എൻ്റെ പഠനം തുടരാൻ ഉപദേശിച്ചു.
മോഡലിങ് ജോലി ഉപേക്ഷിക്കാൻ അമ്മ എന്നോട് നിരന്തരമായി ആവശ്യപ്പെട്ടു.
ഞങ്ങളുടെ ബന്ധം എപ്പോഴും ഊഷ്മളമായിരുന്നു.
അത് നിന്നുപോയത് ഷക്കീര
മറ്റു കാര്യങ്ങളിൽ വ്യാപൃതയായതിനാൽ ആയിരിക്കണം.
അതായത്, ആർക്കാണ് സ്വന്തം
അമ്മയുടെ മടിയിലേക്ക് തിരിച്ചെത്താൻ ആഗ്രഹമില്ലാത്തത്?
സബ ഒരു സാധു കുട്ടിയാണ്. അവൾക്ക് അമ്മയെ മിസ് ചെയ്തിരിക്കണം.
അമ്മ പറഞ്ഞു അവർക്ക് ബാംഗ്ലൂരിൽ എന്തോ പ്രശ്നങ്ങൾ പരിഹരിക്കാനുണ്ടെന്ന്.
ഞാൻ ഉടൻ തന്നെ ലണ്ടനിലേക്ക് പോകാൻ തയ്യാറാവണമെന്നും.
അവർ ലണ്ടനിലേക്ക് പോയി അവിടെ താമസിക്കും എന്ന് ഷക്കീര മകൾക്ക് ഉറപ്പുനൽകി.
ഞാൻ ലിയോനാഡ് ലേനിലുള്ള എൻ്റെ വീട്ടിനടുത്തുകൂടി നടക്കുകയായിരുന്നു.
മൂലയിലുള്ള കോശീസ് ബേക്കറിക്കടുത്ത്.
അപ്പോൾ ഷക്കീര ആൻ്റി അവരുടെ പഴയ കാറിൽ പോകുന്നത് കണ്ടു.
അവർ കാർനിർത്തി എന്നെ അകത്തേക്ക് വിളിച്ചു, കോശീസ് ബേക്കറിയുടെ അടുത്ത്.
പിന്നെ അവർ എന്നോട് പറഞ്ഞു,
"എനിക്ക് നിന്നോട് സംസാരിക്കണം, എന്നെ കാണാൻ വരണം. വളരെ അത്യാവശ്യവും ഗൗരവമുള്ളതുമാണ്. "
അവർ കരയുകയായിരുന്നു.
കണ്ണുകളിൽ കണ്ണുനീർ നിറഞ്ഞിരുന്നു. അവർ കരയുകയായിരുന്നു.
ഞാനവരോട് കരയാതിരിക്കാൻ പറഞ്ഞു. ഉടൻ എത്താം എന്നു പറഞ്ഞു.
അവർ വിളിച്ചതനുസരിച്ച് ഞാൻ അവരുടെ വീട്ടിൽ ചെന്നു,
സ്വാമി പുറത്തുവന്ന് ചോദിച്ചു, "നീയെന്താ ഇവിടെ?"
"നിന്നെ ആരാ ഇവിടെ കയറ്റിയത്?"
ഞാൻ അമ്മായി എവിടെയെന്ന് ചോദിച്ചു. "ഇല്ല, അവർ ലണ്ടനിലാണ്. "
"അവർ ബാംഗ്ലൂരിൽ ഇല്ല. അവരിവിടെ ഇല്ല. "
"ഇനി നീ വരുമ്പോൾ, വാച്ച്മാനോട് അനുവാദം മേടിച്ചിട്ടു വേണം അകത്തുവരാൻ. "
"ചുമ്മാ കേറി ഇങ്ങു വരരുത്. "
അവരെ പിന്നെ കാണുന്നില്ല.
അപ്പോഴാണ് ഗ്രാഫ് മുഴുവൻ മാറാൻ തുടങ്ങുന്നത്.
അവരെന്നെ ഒരു ദിവസം രണ്ടുമൂന്നു തവണ വിളിച്ചു.
പിന്നെ പെട്ടെന്നൊരു ദിവസം, വിളിയൊന്നുമില്ല. അപ്പോൾ ഞാൻ വിളിച്ചു.
മിസ്റ്റർ ശ്രദ്ധാനന്ദ സ്വാമിജി, അങ്ങനെ ഞാൻ വിളിച്ചിരുന്ന, ഇപ്പോൾ വിളിക്കാത്ത,
അയാളവിടെ ഉണ്ടായിരുന്നു.
അയാൾ പറഞ്ഞു, "അതെ, നിൻ്റെ അമ്മ നിന്നെ മിസ് ചെയ്യുന്നു. നീ തിരിച്ചു വരണം. "
ഞാൻ സി. വി. നാഗേഷ്,
ഈ കേസ് നടത്തിപ്പിന് സ്പെഷ്യൽ പബ്ലിക് പ്രൊസിക്യൂട്ടറായി നിയമിക്കപ്പെട്ട ആൾ.
അവര്‍ ഈ ശ്രദ്ധാനന്ദയെ വിളിക്കുമ്പോഴൊക്കെ...
സീനിയർ അഡ്വക്കേറ്റ് പ്രോസിക്യൂട്ടർ
മുംബൈയിലെ ലാൻഡ് ലൈനിൽ നിന്ന്,
"എനിക്ക് എൻ്റെ അമ്മയോട് സംസാരിക്കണം. ദയവായി ഫോൺ കൊടുക്കൂ. "
അയാൾ ഒരുമാതിരി ഉത്തരങ്ങൾ പറയും.
ജൂൺ, 1991 സബ അമ്മയുമായി ബന്ധപ്പെടാൻ ശ്രമിക്കുന്നു
അമ്മയുടെ കോളുകൾ വരാതെ നാലഞ്ചു ദിവസം കഴിഞ്ഞപ്പോൾ,
ഞാൻ അമ്മയെ വിളിച്ചു.
അമ്മയ്ക്ക് പകരം സ്വാമി ശ്രദ്ധാനന്ദ ഫോണെടുത്തു.
അമ്മ ഹൈദ്രബാദിൽ ഒരു വിവാഹത്തിന് പോയിരിക്കുകയാണെന്ന് അയാൾ പറഞ്ഞു.
വീണ്ടും ഞാൻ അമ്മയുടെ ബാംഗ്ലൂരിലെ വീട്ടിൽ വിളിച്ചു.
ഇത്തവണ അയാൾ പറഞ്ഞത് അമ്മ കച്ചിലെ
ഏതോ വലിയ രത്നവ്യാപാരിയുടെ വിവാഹത്തിന് പോയെന്നാണ്.
അടുത്ത തവണ വിളിച്ചപ്പോൾ അമ്മയ്ക്ക് എന്തോ നികുതി പ്രശ്നം കാരണം
വിഷമത്തിലാണെന്നും സംസാരിക്കാനുള്ള അവസ്ഥയിലല്ലെന്നും പറഞ്ഞു.
ഈ രീതിയിൽ, അയാൾ ഒഴിഞ്ഞുമാറുന്ന മറുപടികളോ ഉത്തരങ്ങളോ പറഞ്ഞു.
അവൾക്ക് ഈ സൂത്രം അതിൽക്കൂടുതൽ സഹിക്കാനായില്ല.
അവൾ ചെയ്തത് എന്തെന്നാൽ, അവൾ നേരെ മുംബൈയിൽ നിന്ന് ബെംഗലൂരുവിലേക്ക് വന്നു.
ഞാൻ അമ്മയുടെ റിച്ച്മണ്ട് റോഡിലുള്ള വീട്ടിലേക്ക് പോയി.
സബ റിച്ച്മണ്ട് റോഡിൽ എത്തുന്നു
എന്നാൽ എൻ്റെ അമ്മയെ എവിടെയും കണ്ടില്ല.
അവര്‍ കാണുമ്പോഴെല്ലാം അവൾ അയാളോട് അവളുടെ അമ്മയെക്കുറിച്ച് ചോദിച്ചു.
ഇവിടെ കടുത്ത സമ്മർദ്ദത്തിലൂടെ കടന്നുപോകുന്ന ഒരു പെൺകുട്ടി--
കാരണം നിങ്ങൾ പ്രകോപിതനാവുന്നു. ആരെങ്കിലും എന്തെങ്കിലും ചെയ്യണമെന്നുണ്ട് നിങ്ങൾക്ക്.
അവൾ വീട്ടിൽ ചെന്നപ്പോൾ അയാൾ അവളോട് പറഞ്ഞു,
"ഞാൻ നിന്നോട് ഇക്കാര്യങ്ങളൊന്നും ഫോണിൽ പറയണ്ടാ എന്നു വച്ചു
"കാരണം വളരെ വർഷങ്ങൾക്കു ശേഷം,
"അവൾ ഗർഭിണിയായി. "
അവൾക്ക് അവളുടെ അമ്മയ്ക്ക് ഒരു മകൻ വേണമെന്നുള്ള അതിയായ ആഗ്രഹം അറിയാം.
ഒരാൺകുഞ്ഞ്
ഞാൻ ശരിക്കും കരുതി അമ്മ ഗർഭിണിയാണെന്ന്.
കാരണം ഞങ്ങൾ നാല് പെൺകുട്ടികളാണ്.
അപ്പോൾ ഞാൻ കരുതി, ചിലപ്പോൾ അമ്മയ്ക്ക് ഒരു മകൻ വേണമെന്ന്.
അവർക്ക് നാല് സുന്ദരികളായ പെണ്മക്കളുണ്ടായിരുന്നു.
അവർക്ക് ഒരു മകനെ വേണമായിരുന്നു.
ഇന്ത്യൻ സ്ത്രീകളിൽ ഇതൊരു അസാധാരണ കാര്യമല്ല.
നമ്മുടെ സമൂഹം അങ്ങനെയാണ്.
എല്ലാവർക്കും ഈ ചിന്ത ഉണ്ട്, അറിയാമല്ലോ.
90% ഇന്ത്യൻ സ്ത്രീകളും ഒരു മകൻ വേണമെന്നുള്ള ചിന്തയും പേറിയാവും നടക്കുക.
അവൾക്ക് ഒരു മകനെ വേണമായിരുന്നു.
അതൊരുതരം...
ഒഴിയാബാധ പോലെയായിരുന്നു?
പറയൂ മമ്മ. അതൊരു ഒഴിയാബാധയായിരുന്നോ?
-അതെ. അവൾക്കൊരു മകനെ വേണമായിരുന്നു. -അവൾക്ക് വേണമായിരുന്നു.
അടിസ്ഥാനപരമായി, അറിയാമല്ലോ,
ആളുകൾ പറഞ്ഞത്- - അതായത്
ആളുകൾ പറഞ്ഞത് ഇയാളെ വിവാഹം കഴിച്ചാൽ ഒരു മകനെ നൽകാം
എന്നിയാൾ ഉറപ്പു നൽകിയിരുന്നു എന്നാണ്.
സബയ്ക്ക് അവളുടെ അമ്മ ഉണ്ടെന്നു കരുതിയിരുന്ന അമേരിക്കയിലെ
റൂസ്വെൽറ്റ് ഹോസ്പിറ്റലുമായി ബന്ധപ്പെടാൻ കഴിഞ്ഞു.
അയാൾ എനിക്ക് ന്യൂയോർക്കിലെ റൂസ്വെൽറ്റ് ഹോസ്പിറ്റൽ എന്നോ മറ്റോ ഒരു പേരു തന്നു.
റൂസ്വെൽറ്റ് ഹോസ്പിറ്റൽ
ഞാൻ അവിടെ വിളിച്ചപ്പോൾ,
അവർ അവിടെയില്ലായിരുന്നു.
ഞാൻ പറഞ്ഞു, "സ്വാമിജീ, നിങ്ങൾ റൂസ്വെൽറ്റ് ഹോസ്പിറ്റൽ എന്നാണല്ലോ എന്നോട് പറഞ്ഞത്. "
"അമ്മ അവിടെ ഇല്ലാത്തതെന്താണ്?"
അപ്പോൾ അയാൾ, "ഞാൻ വിഡ്ഢിയായി അഭിനയിക്കുകയായിരുന്നു കാരണം
"നീയവളെ ബന്ധപ്പെടുമെന്ന് എനിക്കറിയാം, അവൾക്ക് വിശ്രമം വേണം.
അതുകൊണ്ട് ഞാൻ സ്ഥലം പറഞ്ഞില്ല. അവൾ ലണ്ടനിൽ സുഖമായിരിക്കുന്നു. "
അപ്പോൾ അയാളുടെ പെരുമാറ്റം അൽപ്പം സംശയാസ്പദമായി എനിക്ക് തോന്നി.
"ശരി, എനിക്ക് ഹോസ്പിറ്റലിൽ അമ്മയോട് സംസാരിക്കണം. "
"വേഗം അമ്മയെ വിളിക്കൂ, നമ്പർ തരൂ. "
അയാൾ ഏതോ നമ്പർ വിളിച്ചു
എന്നിട്ട് പറഞ്ഞു,
"ഹലോ? ഹലോ? ഷക്കീര?"
"ഹലോ, ഒരു മിനിറ്റ്. സബ ഇവിടെയുണ്ട്. ഹലോ? ഒരു മിനിറ്റ്. "
"വരൂ, അവളോട് സംസാരിക്കൂ. "
എന്നിട്ടയാൾ ലൈൻ കട്ട് ചെയ്തു.
എന്നിട്ട് പറയും, "ഇന്നവൾ ഒരു സുഹൃത്തിൻ്റെ വീട്ടിൽ പോയിരിക്കുന്നു. "
"ഇന്നവൾ ഒരു ക്ലബ്ബിൽ പോയിരിക്കുന്നു. "
"ഇന്നവൾ ഏതോ സ്ഥലത്ത് പോയിരിക്കുന്നു. "
അല്ലെങ്കിൽ ന്യൂയോർക്ക് അല്ലെങ്കിൽ ദൽഹി.
"അവൾക്ക് ഫ്ലൈറ്റ് കിട്ടിക്കാണില്ല. "
"അവൾ വന്നാലുടനെ നിന്നെ വിളിക്കാൻ പറയാം. "
"ഇന്നവൾ പറഞ്ഞു അവൾ ഒരു ആൺകുഞ്ഞുമായി ബാംഗ്ലൂരിൽ എത്തുമെന്ന്. "
"ആരും വന്നില്ല. എന്തു സംഭവിച്ചു?"
"എനിക്കറിയില്ല, ചിലപ്പോൾ ഫ്ലൈറ്റ് കിട്ടിക്കാണില്ല. "
ഇങ്ങനെ അയാൾ സ്ഥിരമായി ഓരോ ഒഴിവുകഴിവുകൾ ഉത്തരമായി പറയും.
ഇടപെടരുത് എന്ന് സ്വാമി അവളോട് പറയുമായിരുന്നു.
അവൾക്കോ കുഞ്ഞിനോ എന്തെങ്കിലും സംഭവിച്ചാൽ,
നീ നിന്നെ കുറ്റപ്പെടുത്തും.
സബയ്ക്ക് വിശ്വസിക്കണോ വേണ്ടയോ എന്ന ആശയക്കുഴപ്പമായി.
വിശ്വസിക്കാതിരിക്കാൻ കാരണമൊന്നുമില്ല, നീയൊരു കടന്നൽകൂടാകും ഇളക്കിവിടുക.
നിൻ്റെ അമ്മ അയാളെ വിശ്വസിച്ചു, വിവാഹം കഴിച്ചു.
നിൻ്റെ അമ്മയുടെ ഭർത്താവ് എന്നറിയപ്പെടുന്ന
ഒരാളിനു പിന്നാലെ പോകാനോ!
സബ വിശ്വസിക്കാൻ കൂട്ടാക്കിയില്ല,
തിരച്ചിൽ നിർത്താൻ അവൾ വിസമ്മതിച്ചു.
"ഞാനവരെ കണ്ടെത്തും, " അവൾ പറഞ്ഞു.
അവൾ നിർത്താതെ ശ്രമിച്ചുകൊണ്ടിരുന്നു.
ഒരിക്കൽ,
പാസ്പോർട്ട് വീട്ടിൽത്തന്നെയുണ്ടെന്ന് സബ കണ്ടെത്തി.
അപ്പോഴാണ് അവൾക്ക് മനസ്സിലായത് അമ്മ അമേരിക്കയ്ക്ക് പോയിട്ടില്ലെന്ന്.
ഒൻപത് മാസങ്ങൾക്ക് ശേഷം, ഞാൻ പറഞ്ഞു, "ഞാൻ പോലീസിനെ സമീപിക്കാൻ പോവുന്നു. "
അശോക നഗർ പോലീസ് സ്റ്റേഷൻ
1992, ജൂലൈ, സബ ആളെ കാണാനില്ലെന്ന റിപ്പോർട്ട് സമർപ്പിച്ചു
എൻ്റെ പേര് ഇമ്രാൻ ഖുറൈശി. വർഷങ്ങളായി ഞാൻ ശ്രദ്ധിച്ചിരുന്നത് ക്രൈം കഥകളിലായിരുന്നു.
മുതിർന്ന പത്രപ്രവർത്തകൻ
തനിക്ക് അമ്മയുമായി ഒരു ബന്ധവുമില്ലെന്ന് വളരെ താമസിച്ചാണ് സബ മനസ്സിലാക്കിയത്.
അതിനെത്തുടർന്ന്, അവൾ പോലീസിൽ പരാതി നൽകി.
അമ്മയെ കാണാനില്ലെന്നും,
അവൾക്ക്...
ശ്രദ്ധാനന്ദയെ സംശയമുണ്ടെന്നും.
അമ്മയെ കാണാനില്ലെന്ന് എനിക്ക് മനസ്സിലായിരുന്നില്ല. ക്രമേണയായിരുന്നു അത്.
കാണാതായ സ്ത്രീ
അവള്‍ക്ക് എന്തു സംഭവിച്ചെന്ന് ഞങ്ങൾക്കും മനസ്സിലായില്ല.
ആ പെൺകുട്ടികൾ,
സത്യം അറിയാനായി സാദ്ധ്യമായ എല്ലാ വാതിലുകളും മുട്ടിക്കാണും.
മാർച്ച്, 1994
അവൾ എൻ്റെ നേരേ അന്ന് ഒച്ച വയ്ക്കുകയും അലറുകയും ചെയ്തില്ലായിരുന്നെങ്കിൽ
ഞാൻ ഈ കേസിനെപ്പറ്റി അറിയാൻ താല്പര്യം കാണിക്കുമായിരുന്നില്ല.
അങ്ങനെ സംഭവിക്കാറുണ്ട്.
ഞാൻ സബ ഖലീലിയോട് ഫോണിൽ സംസാരിച്ചപ്പോൾ
കഥകളെല്ലാം വെളിച്ചത്തുവരാൻ തുടങ്ങി.
പറയുമ്പോൾത്തന്നെ എനിക്ക് രോമാഞ്ചം വരും. ഒരാൾക്ക് എങ്ങനെ അത് ചെയ്യാനാകും?
ഈ കഥ ആദ്യം പുറത്തു വന്നപ്പോൾ അതിനെ വിളിച്ചത്...
ഡാൻസിങ് ഓണ്‍ ദ ഗ്രേവ് എന്നാണ്.
ഉപശീർഷകം വിവർത്തനംചെയ്തത് ശ്രീദേവി പിള്ള
ക്രിയേറ്റീവ് സൂപ്പർവൈസർ പുനലൂര്‍ ചന്ദ്രശേഖരന്‍